Den Nord-Cimbriske Tilskuer, 1836-03-02
Spanien. De seneste Efterretninger i engelske Blade fra det nordlige Spanien lyde i det Hele taget ikke meget glædeligt for Dronningens Sag. Carlisterne have paa Nye indsluttet Bilbao, og havde den 5te Februar allerede opstillet 10 Batailloner og 5 Kanoner for denne Stad, allerede var Fæstningen Balmacida og den 11te f. M. det mellem dette Sted og Portugalete liggende Kastel Mercadillo indtaget, og Garnisonen gjort til Krigsfangne. Cordova synes i Begyndelsen at have havt til Hensigt at komme det betrængte Bilbao til Hielp, og han skal derfor have havt i Sinde at ville føre en Deel af sine Tropper over fransk Gebet, for at falde Fienden i Ryggen, men efter en Samtale med Under-Chefen for den franske General Haris pes Generalskab, synes denne Begjæring at være afslaaet, thi General Cordova vendte tilbage til Roucesvalis og marscherede den følgende Dag med den franske Legion, den spanske Reserve=Division og 300 Ryttere til Lo grono. Allerede den 11te var General Jauregun med 2 Batailloner ankommen fra Sant ander til til Portugalete, ved hans Ankomst havde Carlisterne draget sig tilbage; men vare den 14de vendte tilbage, og havde med 4 Kanoner aabnet en levende Jld paa Staden, St. Sebastian som er besat af 2000 Md. af Dronningens Armee, er tæt indsluttet af Carlisterne, og har allerede lidt meget af det fiendtlige Skyts. Hvad de fremmede Hielpetropper angaae, da havde de tabt en af deres bedste Officerer, Oberstlieutenant Conrad som paa Grund af en Uenighed med Chefen havde vendt tilbage til Frankerig. Om det portugisiske Hielpecorpses Stilling, har man ikke paalidelige Efterretninger, men man veed at det fra Lissabon har faaet bestemt Befaling til at forene sig med den spanske Nordharmee. Den engelske Legion stod endnu bestandig i Nærheden af Vittoria og holdt Pena Cerada besat, medens General Esspartero med en spansk Division laae i Nærheden af Trevino. Blandt Engelænderne herskede stor Utilfredshed, og flere Officerer havde forladt Tjenesten, for at vende tilbage til Engeland; man giver General Cordova Skyld for, at vise en Slags utidig Skinsyge mod Engelænderne; og man paastaaer ogsaa at han er Carlisternes Sag hengiven. Begge Deele viste sig i Fægtningen den 16de og 17de, da han den sidste Dag trak sig tilbage, og imidlertid meddeelte General Evans udtrykkelig befaling til at rykke frem, hvorfor ogsaa denne blev afskaaret, og kun ved et hurtigt Tilbagetog, reddede sig fra at blive aldeles omringet af Carlisterne. Den franske General Bernelle, der anførte, den venstre Fløi, bebreidede Cordova ligefrem hans tvetydige Opførsel, og det saameget desmere, som en carlistisk Oberst under Navn af Parlamentair hyppig havde indfunden sig i hans Hovedqvarteer. Efter flere engelske Generalers Formening var Tilbagetoget uforsvarligt, og havde man efter at have indtaget Høiene ved Arleban rykket frem, ville Jnsurrectionen næsten have været tilendebragt; Tilbagetoget har derimod tjent til at oplive Carlisternes Mod, og gjort Undertrykkelsen af Jnsurrectionen vanskeligere. Den engelske Legion har overalt holdt sig kjækt. - Imedens at Dronningens Sag ikke gjør synderlig Fremgang i de insurgerede Provindser, kjemper General Mina (som man troer bliver Cordovas Eftermand) med megen Held mod Carlisterne. J medio d. M. befandt han sig i Barcelona, hvor en engelsk Eskadre paa 1 Linieskib 2 Fregatter og 8 mindre Fartøier vare indløbne.